cyanic-selkie/wikianc huggingface dataset:
இந்தியக் கண்கிலேடி
வகைபிரித்தல்
இந்த இனம் முன்னர் ஐரோவாசியா நத்தைக் குத்தியின் கிளையினமாகக் கருதப்பட்டது. ஆனால் இந்திய கண்கிலேடியின் தனித்துவமான இறகுகள் மற்றும் பெரியதாக வலசை போகாத தன்மை இவற்றால், இது 2005 இல் பமீலா ராஸ்முசென் என்பவரால் முழு இனமாக கருதப்பட்டது ] எவ்வாறாயினும், இந்த இனம் குறித்த பெரிய அளவில் பரிணாம மரபு வழி ஆய்வு எதுவும் இல்லை.
விளக்கம்
இடது|thumb| பெரிய கண்கள் இரவாடி என்பதைக் குறிக்கின்றன கௌதாரியைவிட அளவில் பெரியதான இது சுமார் 41 சென்டிமீட்டர் நீளம் கொண்டது. பெரிய கண்கள் கொண்ட இந்தப் பறவை பருமனாக, உடலின் மேற்பகுதி கருங்கோடுகளோடு கூடிய மணல் பழுப்பாக இருக்கும். மேலும் இது உப்புக்கொத்தி போன்றது. இதன் பெரிய தலையில் கண்ணுக்குக் கீழே பாலேடு போன்ற மீசைப் பட்டையின் எல்லையில் இருண்ட பட்டை உள்ளது. ஒரு குறுகிய பாலேடு போன்ற புருவமும் உள்ளது. இதன் நீண்ட கால்களில் மூட்டுக்கள் சற்று பருத்திருப்பதால், "தடித்த-முழங்கால்" ("thick-knee") என்ற பெயரைப் பெற்றுள்ளது. இவை பெரிய மஞ்சள் நிறக் கண்கள் கொண்டவை. இதன் விழிப்படலம் மஞ்சள் நிறம். மூடிய இறக்கைகளின் மேல் ஒரு வெளிர் பட்டை காணப்படும். பாலினங்கள் ஒரே மாதிரியாக இருக்கும், மேலும் முதிர்ச்சியடையாத பறவைகள் முதிர்ச்சியடைந்தவையை விட வெளிர் நிறத்தில் இருப்பதோடு, அடிப்பகுதியில் அதிகக் கோடுகளுடன் காணப்படும். பறக்கும்போது, இரண்டு குறுகிய வெள்ளைப் பட்டைகளும், வெண்மையானகறையும் கருத்த இறக்கைகளும் காணப்படும்.
இந்தியக் கிலேடி முதன்மையாக விடியற்காலையிலும் அந்தி நேரத்தில் வெளிபட்டு மேயும். மேலும் இது முக்கியமாக இரவில் ஒலி எழுப்புகிறது. இது பிக்-பிக் , பிக்-பிக் என்று தொடர்ந்து கத்தி பிக்விக்   என்று முடிக்கும். சிறு கூட்டமாக காணப்படும் இவை பகலில் புதரின் அடியில் பதுங்கி இருக்கும். thumb| குஞ்சும் அதன் அருகில் இருக்கும் முதிர்ந்த பறவையும்
பரவலும் வாழிடமும்
வலது|thumb|240x240px| அதன் சூழலுடன் கலத்தல் இது வறண்ட இலையுதிர் காடுகள், முள் காடுகளில் காணப்படுகிறது. மேலும் இது புதர்கள் நிறைந்த ஆற்றுப்படுகைகள், தோப்புகள் தோட்டங்களில் கூட காணப்படும். இந்த இனம் வங்காளதேசம், பூட்டான், கம்போடியா, இந்தியா, லாவோஸ், மியான்மர், நேபாளம், பாக்கித்தான், இலங்கை, தாய்லாந்து, வியட்நாம் ஆகிய நாடுகளில் மட்டுமே காணப்படுகிறது. இது வறண்ட இலையுதிர் காடுகள், புதர்கள், பாறைக் குன்றுகள், தரிசு நிலங்களில் காணப்படுகிறது. வலது|thumb| நிழலில் அமர்ந்துள்ளது
இனப்பெருக்கம்
இதன் இனப்பெருக்க காலம் முக்கியமாக மார்ச் மற்றும் ஏப்ரல் மாதங்கள் ஆகும். சாதாரணமாக கற்கள் நிறைந்த தரையில் குழியில் புதர்களின் ஓரத்தில் அல்லது மண் மேட்டின் ஓரத்தில் 2 முதல் 3 வெளிர் மஞ்சள் நிறத்தில் சிவப்புக் கறைகள் கொண்ட  முட்டைகளை இடும். முட்டைகள் பொதுவாக பெண் பறவைகளால் அடைகாக்கப்படும். அருகில் ஆண் பறவை காவல் இருக்கும். குஞ்சுகள் பொரித்து வெளிவந்தவுடன் பெற்றோரைப் பின் தொடர்கின்றன. அவை உருமறைப்பு நிறத்தைப் பெற்றுள்ளன.
உணவு
இவற்றின் உணவில் முக்கியமாக பூச்சிகள், புழுக்கள், சிறிய ஊர்வன இடம்பெற்றுள்ளன. இவை எப்போதாவது விதைகளையும் உண்கின்றன.
வெளி இணைப்புகள்
பகுப்பு:இந்தியப் பறவைகள்
காங்கேயம் காளை
thumb|கோவை சர்வதேச விமான நிலையத்தில் காங்கேயம் காளை சிலை காங்கேயம் காளை (Kangayam cattle) என்பது இந்திய நாட்டில், தமிழ்நாடு மாநிலத்தில் திருப்பூர் மாவட்டத்தில் உள்ள காங்கேயம் தாலுகாவுக்கு உட்பட்ட பகுதிகளிலும், ஈரோடு, கரூர், நாமக்கல், தாராபுரம் போன்ற பகுதிகளில் விவசாயப் பணிக்காக வளர்க்கப்படும் ஒரு வகை நாட்டு மாடு இனம் ஆகும். இந்த வகை இனங்கள், இந்தியாவின் பிரசித்தி பெற்ற உள்நாட்டு இனம் ஆகும். தென் இந்தியாவின் அடையாள சின்னமாக, இந்தக் காளைகள் போற்றப்படுகின்றன.
காங்கேயம் பசுக்களின் பாலில் உயர்தரமான சத்துக்கள் காணப்படுகின்றது. பொதுவாகப் பால் உற்பத்தி நேரங்களில் இந்த வகையான இனங்கள் ஒரு நாளைக்கு 1.8 லிட்டரிலிருந்து 2.0 லிட்டர் பால் வரை கொடுக்கும் தன்மை கொண்டது. இன்னும் பல இன பசுக்களின் வருகையினாலும் விவசாயம் குறைந்து போனதினாலும், இந்த இனங்கள் குறைந்து கொண்டுவருவதாக கணக்கிடப்பட்டுள்ளது. காங்கேய மாடுகள் கேரளா, கர்நாடகா மற்றும் ஆந்திர மாநிலங்களுக்கு வேலைக்காக விரும்பி வாங்கிச் செல்லப்படுகின்றன.
தோற்றம்
காங்கேயம் மாடுகள் பிறக்கும்போது சிவப்பு நிறத்தில் இருக்கும், ஆறு மாத காலத்திற்குப் பிறகு சாம்பல் நிறத்துக்கும் மாறிவிடும். காளைகளும் இளம் காளைகளும் பொதுவாக சாம்பல் நிறத்தில் இருக்கும், திமில், முன்பகுதி, பின்கால் பகுதிகள் அடர்ந்த நிறத்தில் இருக்கும். பசுக்கள் சாம்பல் அல்லது வெள்ளை நிறத்தில் இருக்கும்.
உட்பிரிவுகள்;
வெளி இணைப்புகள்
பகுப்பு:மாடுகள் பகுப்பு:இந்தியாவில் தோன்றிய மாட்டு இனங்கள் பகுப்பு:தமிழ்நாட்டில் கால்நடை வளர்ப்பு
கசுவரெட்டிப்பட்டி மாரியம்மன் கோயில்
கசுவரெட்டிப்பட்டி மாரியம்மன் கோயில் தமிழ்நாட்டில் சேலம் மாவட்டம், கசுவரெட்டிப்பட்டி என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தீத்தடுப்பு
தீத்தடுப்பு (Fire Protection) அல்லது தீக்காப்பு என்பது பொதுவாகக் கட்டடங்களில் தீயினால் ஏற்படக்கூடிய அழிவுகளைத் தடுப்பதற்கான செயல்முறைகளைக் குறிக்கும். கட்டிடங்களில் தீத்தடுப்பு அம்சங்களை ஏற்படுத்துவதன் நோக்கம் உயிர்களையும், உடமைகளையும் பாதுகாப்பதாகும். கட்டடங்களில் அமையக்கூடிய தீத்தடுப்பு உத்திகள் கட்டிடவகை, அதனைப் பயன்படுத்துபவர்களின் வகை, அவர்களின் எண்ணிக்கை, போன்ற காரணிகளில் தங்கியுள்ளது.
தீத்தடுப்பின் முக்கிய நோக்கங்கள்
தீத்தடுப்பு உத்திகள் பின்வருவனவற்றை உறுதிப்படுத்துவதை நோக்கமாகக் கொண்டவை.
மனித உயிர்களைப் பாதுகாக்க வேண்டியதன் அவசியம் பற்றி விளக்கவேண்டியது இல்லை. ஆனால் இன்றைய காலகட்டத்தில், கட்டடங்கள் பரப்பளவிலும், உயரத்திலும் அதிகரித்து வருவதுடன், அதிக சிக்கல்தன்மை கொண்டவையாகவும் உருவாகி வருகின்றன. பல்வேறு தேவைகளுக்காக அவ்வாறான கட்டிடங்களைப் பயன்படுத்துவோரின் எண்ணிக்கையும் உயர்ந்து வருகின்றது. இதனால் தீ ஏற்படும்போது மக்களைப் பாதுகாப்பது முன்னரிலும் கடினமாகியுள்ளது.
இன்றைய கட்டிடங்கள், அவற்றின் அளவு, பல்வேறுபட்ட நவீன வசதிகளுக்கான தேவைகள், அவற்றின் வடிவமைப்பு, கட்டுமானம் என்பவற்றில் உள்ளிடப்படுகின்ற அதிகரித்த நிபுணத்துவக் கூறுகள் என்பவற்றின் காரணமாகக் கட்டிடங்களுக்கான செலவு மிகவும் அதிகமாக உள்ளது. இதனால் தீயினால் பெரும் பொருளாதார நட்டங்கள் உண்டாகக்கூடிய வாய்ப்புக்கள் உள்ளன. இதைவிடக் கட்டடங்கள் பல இன்றியமையாத செயற்பாடுகளுக்கும், பெறுமதியானதும், விலைமதிப்பு அற்றவையுமான பொருட்களுக்கும், சாதனங்களுக்கும் உரிய இடமாகவும் அமைவதால், மீள்விக்கமுடியாத இழப்புகளும் ஏற்படக்கூடும். அத்துடன், மனித உயிர்ப் பாதுகாப்பை உறுதிப்படுத்துவதற்காகவும், கட்டிட உறுப்புக்களின் பாதுகாப்பு முக்கியமாகின்றது.
தீயினால் பொருளாதாரச் செயற்பாடுகளை இடைநிறுத்தவேண்டி ஏற்படுவதும் பெரும் பொருளாதார நட்டத்தை ஏற்படுத்துவதுடன், பல சந்தர்ப்பங்களில் மக்களுடைய இயல்பு வாழ்க்கையையும் பாதிக்கும் நிலை உள்ளது.
தீத்தடுப்பின் கூறுகள்
கட்டிடங்களில் தீத்தடுப்பு மூன்று வழிகளில் எய்தப்படுகின்றது.
மேலே குறிப்பிட்ட அனைத்துமே ஒரு கட்டிடத்தின் தீத்தடுப்புக்கு முக்கியமானவை ஆகும். ஒன்றில்லாமல் மற்றவை சரியாகத் தொழிற்பட முடியாது. ஆனாலும் கட்டடங்களில் இவற்றைச் சமநிலையில் ஏற்படுத்துவது தொடர்பில் கருத்து வேறுபாடுகள் இருந்தே வருகின்றன.
வெளியிணைப்புகள்
பகுப்பு:தீத்தடுப்பு
சாய் இங்-வென்
சாய் இங்-வென் (Tsai Ing-wen, ; பிறப்பு: 31 ஆகத்து 1956) சீனக் குடியரசின் அரசியல்வாதி ஆவர். இவர் சீனக் குடியரசின் (தாய்வான்) முதலாவது பெண் அதிபராக 2016 சனவரியில் தேர்ந்தெடுக்கப்பட்டார். இவர் சனநாயக முன்னேற்றக் கட்சியின் தலைவராகவும் உள்ளார்.
தைவானிலும், ஐக்கிய அமெரிக்கா, ஐக்கிய இராச்சியம் ஆகிய நாடுகளிலும் படித்த இவர், தேசிய தைவான் பல்கலைக்கழகத்தில் இருந்து சட்டத்தில் இளநிலைப் பட்டமும், கோர்னெல் பல்கலைக் கழகத்தின் சட்டக் கல்லூரியில் சட்டத்தில் முதுகலைப் பட்டமும் பெற்ற இவர், இலண்டன் பொருளியல் பள்ளியில் முனைவர் பட்டமும் பெற்றார்.
2000 ஆம் ஆண்டில் சென் சூயி-பியான் அரசுத்தலைவராகப் பதவியேற்ற போது சாய் அவரது அரசில் அமைச்சராக நியமிக்கப்பட்டார். 2004 ஆம் ஆண்டில் சனநாயக முன்னேற்றக் கட்சியின் உறுப்பினரானார். பின்னர் நாடாளுமன்றத்தின் நியமன உறுப்பினராக அறிவிக்கப்பட்டு, துணைப் பிரதமராக நியமிக்கப்பட்டார். 2007 ஆம் ஆண்டில் பிரதமர் சூ செங் சான் தலைமையிலான அமைச்சரவை கலைக்கப்பட்ட போது இவரும் பதவி இழந்தார். 2008 ஆம் ஆண்டு அரசுத்தலைவர் தேர்தலில் கட்சி தோற்றதை அடுத்து, இவர் சனநாயக முன்னேற்றக் கட்சியின் தலைவராகத் தேர்ந்தெடுக்கப்பட்டார். 2012 ஆம் ஆண்டில் அரசுத் தலைவர் தேர்தலில் கட்சியின் அரசுத் தலைவர் வேட்பாளராகப் போட்டியிட்டுத் தோற்றார். அதனை அடுத்து கட்சித் தலைமைப் பதவியைத் துறந்தார். 2016 அரசுத் தலைவர் தேர்தலில் மீண்டும் போட்டியிட்டு அறுதிப் பெரும்பான்மையுடன் வெற்றி பெற்று அரசுத் தலைவராகத் தேர்ந்தெடுக்கப்பட்டார்.
வெளி இணைப்புகள்
பகுப்பு:தாய்வான் அரசியல்வாதிகள் பகுப்பு:1956 பிறப்புகள் பகுப்பு:ஆசிய அரசுத்தலைவர்கள் பகுப்பு:வாழும் நபர்கள் பகுப்பு:பெண் அரசுத் தலைவர்கள்
அகில இந்திய மகளிர் மாநாடு
அகில இந்திய மகளிர் மாநாடு (All India Women's Conference) புது தில்லியை தளமாகக் கொண்ட ஓர் அரசு சாரா அமைப்பு ஆகும். பெண்கள் மற்றும் குழந்தைகளுக்கான கல்வி முயற்சிகளை மேம்படுத்துவதற்காக 1927 ஆம் ஆண்டில் மார்கரெட் கசின்சு என்பவரால் இவ்வமைப்பு நிறுவப்பட்டது. படிப்படியாக பெண்களின் உரிமைப் பிரச்சினைகளை சமாளிக்கவும் அமைப்பின் நோக்கம் விரிவுபடுத்தப்பட்டுள்ளது. இந்தியாவின் பழமையான மகளிர் அமைப்புகளில் இதுவும் ஒன்றாகும். அகில இந்திய மகளிர் அமைப்பு, நாடு முழுவதும் கிளைகளைக் கொண்டுள்ளது.
வரலாறு
அகில இந்திய மகளிர் மாநாடு 1927 ஆம் ஆண்டு புனே நகரில் பெண்கள் மற்றும் குழந்தைகளின் கல்வி மற்றும் சமூக நலனை மேம்படுத்துவதற்காக நிறுவப்பட்டது. மார்கரெட் கசின்சு 1925 ஆம் ஆண்டின் பிற்பகுதியில் பெண்களுக்கான கல்வி குறித்து விவாதித்து ஒன்றிணைந்த ஓர் அமைப்பை உருவாக்க மற்ற பெண்கள் குழுக்களுக்கும் நண்பர்களுக்கும் அழைப்பு விடுத்தார். பூனாவில், பூனா பல்கலைக்கழகத்தின் பெர்குசன் கல்லூரி மண்டபத்தில் நடந்த முதல் கூட்டத்தில் 2,000 பேர் கலந்து கொண்டனர். கலந்துகொண்டவர்களில் பெரும்பாலானவர்கள் பார்வையாளர்களாவர். மற்றவர்களோ அகில இந்திய மகளிர் மாநாட்டை உருவாக்கத்தில் ஈடுபட்டவர்களுக்கு உதவ உறவினர்கள் அழைத்து வந்த பெண்களாவர். அம்ரித் கவுர் என்பவர் அகில இந்திய மகளிர் மாநாட்டு நிறுவன உறுப்பினர்களில் ஒருவராவார். கமலாதேவி சட்டோபாத்யாய் முதல் செயலாளர்களில் ஒருவராவார்.
லேடி இர்வின் உள்நாட்டு அறிவியல் கல்லூரியைத் திறப்பதற்காக அகில இந்திய பெண்கள் அமைப்பு 1928 ஆம் ஆண்டு முதல் பணம் திரட்டத் தொடங்கியது. தீங்கு விளைவிக்கும் சமூக பழக்கவழக்கங்களைக் களையாமல் பெண்கள் கல்வியை சரியாக அணுக முடியாது என்பதை அமைப்பு உணர்ந்த்து. குழந்தை திருமண மசோதாவின் முன்னேற்றத்தைப் பார்த்து அறிக்கை செய்யவும், குழந்தைத் திருமண நடைமுறைகள் தொடர்பான செயல்பாடுகளை தடுக்கவும் இவ்வமைப்பிலுள்ள பெண்கள் ஒரு குழுவை அமைத்தனர். விவாகரத்துரிமை, வாரிசுரிமை மற்றும் வாக்களிக்கும் உரிமையை பெண்களுக்கு வழங்குவது உள்ளிட்ட பிற சிக்கல்களும் இவ்வமைப்பால் கையாளப்பட்டன.
திட்டங்கள்
பெண்கள் கல்வியை முக்கியமான இலக்காக நினைத்து அமைப்பு கவலை கொண்டது. 1996 ஆம் ஆண்டில் பள்ளி இடைநிற்றலுக்கான முறைசாரா கல்வித் திட்டங்கள் மற்றும் வயது வந்த பெண்ணுக்கு எழுத்தறிவுத் திட்டங்களை கிளைகள் மூலம் கைவினைப் பயிற்சியுடன் தொடங்குவதன் மூலம் அமைப்பின் எழுத்தறிவு பிரச்சாரம் தீவிரப்படுத்தப்பட்டது. கிராமப்புறப் பெண்களுக்கான நுண்ணிய கடன் திட்டங்கள் மற்றும் ஆற்றல் மேம்பாட்ட்டுத் திட்டங்கள் தொடங்கப்பட்டன. சுகாதாரமான உணவு சேமிப்பிற்காக சூரிய சக்தியைப் பயன்படுத்த பெண்களுக்குப் பயிற்சி அளித்தது. பெண்களுக்கான வேலை வாய்ப்புகளை உருவாக்குதல், பெற்றுத்தருதருதல், சுகாதார சிக்கல்களுக்கு உதவுதல் போன்ற நடவடிக்கைகள் மேற்கொள்ளப்பட்டன.
90 ஆண்டுகளுக்கும் மேலாக அகில இந்திய மகளிர் மாநாடு அமைப்பு தேசிய அளவிலான சமூகத்திற்கு சேவைகளை வழங்குவதில் எப்போதும் முன்னணியில் உள்ளது. 2020 ஆம் ஆண்டு சூலை 30 அன்று, கோவிட் 19 தொற்றுநோயின் குழப்பம் மற்றும் குழப்பங்களுக்கு மத்தியில், அமைப்பின் புதிய அலுவலகப் பணியாளர்கள் குழு நமது உலகத்தை பசுமை மற்றும் கிரகத்தை ஆரோக்கியமாக்குவதற்கு ஒரு வரலாற்று நடவடிக்கையை எடுத்தது. கழிவு சேகரிப்பை அமைப்பதன் மூலம் மின் கழிவுகளை பாதுகாப்பாக அகற்றுவதற்கு உரிய வசதியை செய்துள்ளது. பழைய மடிக்கணினிகள், கணினிகள் மற்றும் அனைத்து வகையான பழைய மின்னணு சாதனங்கள் போன்றவை மின் கழிவுகளாக கருதப்படுகின்றன.
குறிப்பிடத்தக்க உறுப்பினர்கள்
அகில இந்திய மகளிர் மாநாட்டு அமைப்பின் முன்னாள் தலைவர் பொறுப்பில் இருந்தவர்கள் பட்டியல் இங்கு தரப்பட்ட்டுள்ளது.:
புற இணைப்புகள்
பகுப்பு:இந்திய அமைப்புகள்
தாவரங்களில் மெக்னீசியம் குறைபாடு
தாவரங்களில் மெக்னீசியம் குறைபாடு என்பது அதிக அமிலத்தன்மையுள்ள மிருதுவான மணற்பாங்கான மண்ணில் காணப்படக்கூடிய தாவரங்களில் அறியப்படும் ஒரு குறிப்பிடத்தகுந்த குறைபாடு ஆகும். தாவரங்களுக்கு மெக்னீசியம் ஒரு மிக முக்கியமான இன்றியமையாத ஊட்டப்பொருள். சாதாரணமாக தாவரங்களின் வளர்ச்சிக்கு தேவையான மெக்னீசியமானது 0.2-0.4% உலர்ந்த பொருளில் காணப்படுகிறது.
மெக்னீசியமானது தாவரங்களின் ஒளிச்சேர்க்கையில் மிக முக்கியப் பங்கு வகிக்கிறது. ஒளிச்சேர்க்கையின்போது குளோரோஃபில்லில் காணப்படும் மைய அணுவாக மெக்னீசியம் செயல்படுகிறது. ஆகவே போதுமான அளவுக்கு மெக்னீசியம் இல்லை என்றால் குளோரோஃபில் சிதைவடைந்து தாவரங்கள் அழுக ஆரம்பித்துவிடுகின்றன. இலை நரம்புகளுக்கிடையே பச்சை நிறமாக தோன்றுவதற்குப் பதிலாக மஞ்சள் நிறமாக தோன்றக்கூடிய குளோரோசிஸ், எனப்படக்கூடிய மெக்னீசியம் பற்றாக்குறை நோயானது தாவரங்களுக்கு ஏற்படுகிறது. இவ்வாறு மெக்னீசியம் குறைவு தாவரங்களில் ஏற்படும்போது முதலில் பழைய இலைகளில் உள்ள குளோரோஃபில் சிதைவடைந்து அது இளஞ்சிவப்பு நிறத்தை இளம் இலைகளுக்கும் கடத்துகிறது. இதனால் ஒளிச்சேர்க்கை நடைபெறுவது தடுக்கப்படுகிறது. எனவே முதலில் பழைய இலைகளில் உண்டாகும் குளோரோசிஸ் நிறமாற்றம் பிறகு படிப்படியாக இளம் இலைகளுக்குப் பரவுகிறது. மெக்னீசியம் பல முக்கிய வினையூக்கிகளுக்கு இயக்குவிப்பானாகவும்பயன்படுகிறது. உதாரணமாக ரிப்பூலஸ் பைப்பாஸ்பேட் கார்பாக்சிலேஸ் (RuBisCO) மற்றும் பாஸ்போஎனோல்பைருவேட் கார்பாக்சிலேஸ் (PEPC), ஆகிய இந்த இரு வினையூக்கிகள் கார்பன் நிலைநிறுத்தம் என்ற செயலுக்கும் காரணாமாக அமைகின்றன. இப்படியாக மெக்னீசியம் குறைபாடு தாவரங்களில் ஒளிச்சேர்க்கை குறைவதற்கும் வினையூக்கி செயல்பாடு குறைவிற்கும் காரணமாகின்றன. மேலும் மெக்னீசியமானது ரிபோசோம் அமைப்பை உறுதிப்படுத்துவதிலும் முக்கியப் பங்காற்றுகிறது. இப்படியாக மெக்னீசியம் குறைபாடு ரிபோசோம்களில் பலபடியாக்கமகற்றல் என்ற செயலுக்கு காரணமாகின்றது. இது தாவரங்களில் முதிர்ச்சிக்கு முன்பான முதிர்ச்சி ஏற்பட செய்கிறது. நீண்ட மெக்னீசிய குறைபாடுக்குப் பிறகு நசிவு என்ற நிகழ்வுக்குக் காரணமாகின்றது. அதாவது, முதிர் இலைகள் உதிர்தல் என்ற செயலுக்கு காரணமாகவும் சிறிய அளவிலான பழங்களை மட்டும் உண்டாக்கவும் காரணமாகிறது.
பொதுவாக மெக்னீசியம் குறைபாடு சிங்க் மற்றும் குளோரின் குறைபாடுடன் குழப்பிக்கொள்ளப்படுகிறது. வைரசுகள், அல்லது இயற்கை வயதாவது போன்றவற்றுடன் ஒத்த அறிகுறிகள் காணப்படுகிறது. 25 கிராம் எப்சம் உப்பு ஒரு லிட்டர் நீரில் கரைத்த கரைசல் அல்லது நொறுக்கப்பட்ட டோலோமிடிக் சுண்ணாம்பு ஆகியவற்றை மண்ணில் கலந்து இந்த மெக்னீசியம் குறைபாட்டினை நீக்கலாம். அதிகப்படியான மழைப் பொழிவினாலால் ஏற்படும் மெக்னீசியம் குறைபாட்டை சரிசெய்ய வீடுகளில் உண்டாகும் கழிவுகளிலிருந்து கம்போஸ்டு உரம் தயாரித்து மண்ணில் கலந்து மண்ணுக்குப் போதுமான மெக்னீசியம் சத்தினை ஈடுசெய்யலாம்.
குறிப்புகள்
பகுப்பு:திருச்சி மாவட்ட ஆசிரியர்கள் தொடங்கிய கட்டுரைகள் பகுப்பு:மக்னீசியம் பகுப்பு:கனிமக் குறைபாடுகள்
சுப்பையா அருணாசலம்
சுப்பையா அருணாசலம் (பிறப்பு 1941) என்பவர் ஒரு சென்னை, இந்தியாவை தளமாகக் கொண்ட தகவல் ஆலோசகர் ஆவார், அவர் வளரும் நாடுகளில் கல்வி இதழ்களுக்கான திறந்த அணுகலுக்கு ஆதரவான பரப்புரைகளுக்கு பெயர் பெற்றவர். இவர் எம் எஸ் சுவாமிநாதன் ஆராய்ச்சி அறக்கட்டளையுடன் தொடர்புடையவர்.
தொழில்
மூன்று தசாப்தங்களுக்கும் மேலாக இந்திய கல்வி மற்றும் அறிவார்ந்த சமூகங்களுடன் இணைந்த அருணாசலம், இந்தியன் ஜர்னல் ஆஃப் டெக்னாலஜி, ஜர்னல் ஆஃப் சயின்டிஃபிக் & இன்டஸ்ட்ரியல் ரிசர்ச், இந்தியன் ஜர்னல் ஆஃப் கெமிஸ்ட்ரி, இந்திய அறிவியல் கழகம், பிரமனா போன்ற அறிவியல் இதழ்களின் ஆசிரியர் பதவிகளை வகித்துள்ளார்.
"1965 மேயில், நான் அறிவியல் மற்றும் தொழில்துறை ஆய்வு மன்றத்தின் (CSIR) வெளியீடுகள் மற்றும் தகவல் இயக்குநரகத்தில் தலையங்க உதவியாளராகப் பணியாற்றுவதற்காக, புது தில்லிக்குச் சென்றேன். பின்னர் 1969 இல், பெங்களூரில் உள்ள இந்திய அறிவியல் நிறுவனத்தில் (IISc) இயற்பியல் வேதியியல் ஆராய்ச்சியைத் தொடர மூன்றாண்டுகள் சென்றேன்."
அருணாசலம், தான் ஒருபோதும் தகவல் அறிவியலில் பாடம் எடுக்கவில்லை என்றும், ஆனால் "தகவல் அறிவியலின் சில அம்சங்களில் இயல்பாக திறமையை வளர்த்துக்கொண்டேன்."
1970 களில் இருந்து, இவர் ஜர்னல் ஆப் இன்பர்மேசன் சயின்ஸ் இதழ் (1979 இல் தொடங்கப்பட்டதிலிருந்து), சைண்டோமெட்ரிக்ஸ், பப்ளிக் அண்டர்ஸ்டாண்டிங் ஆப் சயின்ஸ், கரண்ட் சயின்ஸ் போன்ற பத்திரிகைகளின் ஆசிரியர் குழுவில் இருந்தார்.
மற்ற பாத்திரங்கள்
அறிவியல் எழுத்தாளர், வேதியியலில் ஆராய்ச்சியாளர், தகவல் அறிவியல் ஆசிரியர், நூலகர், இந்திய அறிவியல் அகாடமியின் நிர்வாகச் செயலர் மற்றும் அறிவியல் இதழ்களின் ஆசிரியர் குழுவின் உறுப்பினர் போன்ற பல்வேறு பாத்திரங்களிலும் இவர் வகித்துள்ளார். அண்மைய ஆண்டுகளில், இவர் எம். எஸ் சுவாமிநாதன் ஆராய்ச்சி அறக்கட்டளை மற்றும் வலைப்பின்னல் மற்றும் சமூக மையத்தில் (பெங்களூரு) சிறந்த சக உறுப்பினராக இருந்தார்.
குறிப்புகள்
பகுப்பு:1941 பிறப்புகள் பகுப்பு:வாழும் நபர்கள் பகுப்பு:அண்ணாமலைப் பல்கலைக்கழ முன்னாள் மாணவர்கள்
ஆலப்புழா தொடருந்து நிலையம்
ஆலப்புழை ரயில் நிலையம், கேரளத்தின் ஆலப்புழை மாவட்டத்தில் உள்ள ஆலப்புழா என்னும் நகரத்தில் உள்ளது. இது எர்ணாகுளம் - காயங்குளம் ரயில் வழித்தடத்தில் உள்ளது. இந்த நிலையத்தை இந்திய ரயில்வேயின் தென்னக ரயில்வே கோட்டத்தினர் இயக்குகின்றனர்.
சான்றுகள்
பகுப்பு:ஆலப்புழை மாவட்டத்திலுள்ள தொடருந்து நிலையங்கள்
குருதிப்புனல் (திரைப்படம்)
குருதிப்புனல் 1995 ஆம் ஆண்டு வெளிவந்த தமிழ்த் திரைப்படமாகும். பி. சி. ஸ்ரீராம் இயக்கத்தில் வெளிவந்த இத்திரைப்படத்தில் கமல்ஹாசன், அர்ஜுன், கௌதமி, நாசர் போன்ற பலர் நடித்துள்ளனர். இப்படம் தமிழ், தெலுங்கு என இரண்டு மொழியிலும் எடுக்கப்பட்டதாகும். தெலுங்கு மொழியில் துரோகி எனும் பெயரில் வெளியானது. பாடல்களே இல்லாமல் வெளிவந்த இத்திரைப்படம் 1995 ஆம் ஆண்டிற்கான ஆஸ்கார் விருதிற்காக இந்தியா சார்பில் பரிந்துரைக்கப்பட்டது குறிப்பிடத்தக்கது. ரோடெர்டாம் சர்வதேச திரைப்பட விழாவில் இத்திரைப்படம் காண்பிக்கப்பட்டதும் குறிப்பிடத்தக்கது.
கதை
ஆதி நாராயணனும் (கமல்ஹாசன்) அப்பாசும் (அர்ஜுன்) காவல் துறை அதிகாரிகள். தீவிரவாத அமைப்பொன்றின் தலைவனான பத்ரி (நாசர்) குழுவினுள் காவல் துறையினரைச் சேர்ந்த இருவர் வேவுபார்ப்பதற்காக அனுப்பப்படுகின்றனர். மேலும் பத்ரியினை ஒரு சம்பவத்தில் கைது செய்து கொள்ளும் ஆதி நாராயணன் தீவிரவாதக் குழுக்கள் பற்றியும் விசாரணைகள் நடத்துகின்றார். ஆனால் அவரே அத்தீவிரவாத குழுக்களின் தலைவரென்பதனை அறியவும் இல்லை ஆதி. பின்னர் அறிந்து கொண்டபோது ஆதியின் குடும்பத்திற்கு தீங்குகள் விளைகின்றன. ஆதியின் மகன் தீவிரவாதிகளின் அதிஉயர் ஆயுதமொன்றினால் தாக்கப்பட்டுக் காயமடைகின்றான். இதனை அறிந்து கொள்ளுன் ஆதி பத்ரியினைக் கொலை செய்யப்போவதாகவும் பயமுறுத்துகின்றார். இதனைப் பார்த்துப் பயப்படாத பத்ரி ஆதியின் குடும்பத்தாருக்குத் தீங்கு விளையப் போகின்றது எனக் கூறுகின்றார். அவர் தான் தீவிரவாதிகளின் தலைவன் என்பதனை அறியாத ஆதி அவரை விடுதலையும் செய்கின்றார். இதனைத் தொடர்ந்து தீவிரவாதிகளின் இடத்திற்குச் சென்ற இரு காவல்துறையினர் கொடுத்த தகவல்கள் அடிப்படையில் அத்தீவிரவாதிகளின் இடத்தினை நோக்கிச் செல்கின்றார் அப்பாஸ் அங்கு அவர் பத்ரியால் கைது செய்யப்பட்டு கொலையும் செய்யப்படுகின்றார். பின்னர் அப்பாஸைத் தேடிச் செல்லும் ஆதி அங்கு இருக்கும் வேவு பார்க்கும் காவல்துறையினரைச் சந்தித்துக் கொள்ளவே இதனை அறிந்து கொண்டு உள்ளே நுழைய முனைந்த தீவிரவாதிகளிடமிருந்து அவ்வேவு பார்ப்பவர்களை அடையாளம் காட்டாத வண்ணமிருப்பதற்காகத் தன்னைச் சுடவும் சொல்கின்றார் ஆதி. அவ்வாறே அக்காவல்துறை அதிகாரியும் செய்கின்றார்.
தயாரிப்பு
இப்படம் இந்தியில் வெளியான த்ரோஹ்கால் என்கிற படத்தின் மறு உருவாக்கமாகும். இந்தி வடிவத்தின் இயக்குநர் கோவிந்த் நிஹ்லானி, கமல் மற்றும் ஸ்ரீராமை 'த்ரோஹ்கால்' திரையிடலுக்கு அழைத்தார். இந்தியில் ஓம் பூரி மற்றும் நசிருதீன் ஷா ஆகியோர் நடித்திருந்தனர். படம் பார்த்ததும் தனக்குள் எழுந்த உணர்ச்சி குறித்து இன்று வரை விவரிக்க முடியவில்லை என்கிறார் ஸ்ரீராம். பார்த்து முடித்ததும், படத்தை தமிழில் மறு உருவாக்கம் செய்வோம் என்று கமல் உடனடியாகச் சொல்ல, அதுவே சிறந்தது என்றாராம் ஸ்ரீராம்.
தமிழில் திரைக்கதை மற்றும் வசனத்தை கமல்ஹாசன் எழுதினார். துரோகி, குருதிப்புனல் ஆகிய தலைப்புகள் உத்தேசிக்கப்பட்டன. தெலுங்கில் 'துரோகி' என்று பெயர் வைக்கப்பட்டது. தமிழில் குருதிப்புனல் என்று பெயர் வைக்கப்பட்டது. ஆனால், சிலர் 'குருதிப்புனல்' என்கிற தலைப்பு வேண்டாம் என்றும், ரசிகர்களுக்கு இப்படியான கடுமையான தலைப்பு பிடிக்காமல் போகலாம் என்றும் சொல்லப்பட்டது. ஆனால், ஸ்ரீராம் இந்தத் தலைப்பில் உறுதியாக இருந்தார். காரணம், இந்திரா பார்த்தசாரதி எழுதிய ஒரு நாவலின் பெயர் இது. இத்திரைப்படம் 30 நாட்களில் படமாக்கப்பட்டது.
டால்பி தொழில்நுட்ப உதவியுடன் இந்தியாவில் வெளியான முதல் திரைப்படம் இதுவாகும். சென்னையில் உள்ள தேவி தியேட்டரை கமல் தனது சொந்த செலவில் டால்பி தியேட்டராக மாற்றி அமைத்தார்.
வெளியீடு மற்றும் விமர்சனம்
குருதிப்புனல் 23 அக்டோபர் 1995 தீபாவளி பண்டிகை அன்று வெளியானது. தெலுங்கில் துரோகி 26 அக்டோபர் 1995 அன்று வெளியானது. பாடல்களே இல்லாமல் வெளியான ஒரு சில தமிழ் திரைப்படங்களில் இதுவும் ஒன்றாகும். ரோடெர்டாம் சர்வதேச திரைப்பட விழாவில் இத்திரைப்படம் திரையிடப்பட்டு காண்பிக்கப்பட்டது.
இந்தியை விட தமிழில் இப்படம் நல்ல வரவேற்பைப் பெற்றது. குருதிப்புனலைப் பார்த்த அசல் வடிவத்தின் இயக்குநர் கோவிந்த் நிஹ்லானி, "அசலான ஒரு ரீமேக் படம்" என்று சொன்னதைத்தான் பி.சி.ஸ்ரீராம் பெரிய பாராட்டாகப் பார்க்கிறார்.
விருதுகள்
68வது சிறந்த சர்வதேச திரைப்படத்திற்கான அகாதமி விருதுக்கு இப்படம் இந்தியாவின் சார்பில் பரிந்துரைக்கப்பட்டது.
வெளி இணைப்புகள்
பகுப்பு:1995 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:தமிழ் தேசபக்தித் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அர்ஜூன் நடித்த தமிழ்த் திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:கௌதமி நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
திருக்குற்றால மாலை
திருக்குற்றால மாலை என்பது திரிகூடராசப்பரின் பதினான்கு படைப்புகளில் ஒன்றாகும்.
காப்பு
என்று காப்பினை கொண்டு தொடங்கும் இந்நூல் திருக்குற்றாலநாதரை பாராட்டி பாட அவரின் இரு பிள்ளைகளான கணபதியையும், முருகனையும் பாடியிருக்கிறார்.
நூலின் அமைப்பு
இதில் 100 செய்யுள்கள் கலித்துறையால் இயற்றப் பெற்றுள்ளன. நெடிலடி அடியளவில் புனையப்பட்டு நான்கடிகளில் எதுகைத்தொடை கொண்டுள்ள எல்லா பாடல்களும் "குற்றாலத் துறைபவனே" என்று முடிகின்றன.
மூலம்
பகுப்பு:சிற்றிலக்கியங்கள்
ஆத்தூர் உச்சினிமாகாளியம்மன் கோயில்
ஆத்தூர் உச்சினிமாகாளியம்மன் கோயில் தமிழ்நாட்டில் தூத்துக்குடி மாவட்டம், ஆத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் உச்சினிமாகாளியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தைட்டானியம்(III) குளோரைடு
தைட்டானியம் (III) குளோரைடு (Titanium(III) chloride) என்பது TiCl3 என்ற மூலக்கூற்று வாய்ப்பாட்டை உடைய கூடிய கனிமச் சேர்மம் ஆகும். குறைந்தது நான்கு தனித்துவமான மூலக்கூறுகள் இதே வாய்ப்பாட்டைக் கொண்டுள்ளன; கூடுதலாக நீரேற்றம் செய்யப்பட்ட வழிப்பொருட்கள் அறியப்பட்டுள்ளன. TiCl 3 என்பது தைட்டானியத்தின் மிகவும் பொதுவான ஆலைடுகளில் ஒன்றாகும் மற்றும் இது பாலிஒலீஃபின்களை உற்பத்தி செய்வதற்கான முக்கியமான வினையூக்கியாகும்.
கட்டமைப்பு மற்றும் பிணைப்பு
TiCl3 இல் ஒவ்வொரு Ti அணுவிலும் ஒரு d எலக்ட்ரான் உள்ளது, இந்த எலக்ட்ரான் அதன் வழிப்பொருள்களை பாராகாந்தமாக ஆக்குகிறது, அதாவது காந்தப்புலத்தில் ஈர்க்கப்படும் பொருளாக மாற்றுகிறது. தைட்டானியம் (III) குளோரைடின் கரைசல்கள் டி-எலக்ட்ரானின் கிளர்ச்சியின் காரணமாக கருஊதா நிறத்தைக் கொண்டுள்ளது.லாப்போர்ட் தேர்வு விதியால் ஆற்றல் மட்டங்களக்கிடையேயான மாற்றம் தடைசெய்யப்பட்டிருப்பதால் நிறம் மிகவும்  அடர்ந்ததாக இல்லை.
தொகுப்பு முறை மற்றும் வினைத்திறன்
TiCl 3 பொதுவாக தைட்டானியம் டெட்ராகுளோரைடைக் குறைப்பதன் மூலம் தயாரிக்கப்படுகிறது. பழைய குறைப்பு வினைகள் ஐதரசனைப் பயன்படுத்தின:
இது அலுமினியத்துடன் எளிதில் குறைக்கப்பட்டு அலுமினியம் குளோரைடு உடன் கலவையாக,(TiCl3·AlCl 3) விற்கப்படுகிறது. இந்த கலவையை TiCl3(THF )3 ஐ விளைவிப்பதற்கு பிரிக்க முடியும். இந்த அணைவானது ஒரு நெடுந்தொடர் கட்டமைப்பை ஏற்கிறது.
TiCl3 பலவிதமான அணைவுச்சேர்மங்களை உருவாக்குகிறது. அவற்றில் பெரும்பாலானவை எண்முகி வடிவத்தைப் பெற்றுள்ளன.TiCl3 ஆனது டெட்ராஐதரோபியூரானுடன் வினைப்படுத்தப்படும் போது வெளிறிய நீல நிற, படிகவடிக, சேர்க்கைப் பொருளான TiCl3(THF)3 உருவாகிறது.
TiCl3 உடன் டைமெதிலமீனைச் சேர்க்கும் போது அணைவாதலின் காரணமாக இதை ஒத்த அடர் பச்சை நிற அணைவுச் சேர்மமானது உருவாகிறது. வினையில் அனைத்து ஈனிகளும் பரிமாற்றம் செய்யப்படுகிறது, TiCl3 ஆனது டிரைஸ் அசிட்டைல்அசிட்டோனேட்டு அணைவிற்கு முன்னோடிச் சேர்மமாக உள்ளது.
500 °செல்சியசில், TiCl3 ஆனது வெப்பச்சிதைவின் காரணமா இன்னும் குறைக்கப்பட்ட தைட்டானியம்(II) குளோரைடு தயாரிக்கப்படுகிறது. இந்த வினையானது, எளிதில் ஆவியாகக்கூடிய தைட்டானியம் டெட்ராகுளோரைடு(TiCl4) ஆவியாதலின் காரணமாக உருவாகிறது:
தைட்டானியம்(III) குளோரைடானது குளோரைடுகள், ஆல்ககால்கள், ஈதர்கள், நைட்ரைல்கள், கீட்டோன்கள் அல்லது அமீன்கள் ஆகியவற்றை ஈனிகளாகக் கொண்ட சேர்மங்களுடன் நிலைத்தன்மையுள்ள அணைவுச்சேர்மங்களை உருவாக்குகிறது.
பயன்பாடுகள்
TiCl3 ஒரு முக்கியமான செய்க்லெர்-நட்டா வினையூக்கியாகும். இது பாலிஎத்திலீனின் தொழிலக தயாரிக்பிற்கான மிக முக்கியமான காரணியாக உள்ளதாகும். வினைவேக மாற்றியாகச் செயல்படும் TiCl3 திறனானது முக்கியமாக இதன் பல் உருவத்தோற்றத் (α vs. β vs. γ vs. δ) தன்மை மற்றும் அதன் தயாரிப்பு முறையைச் சார்ந்ததாகும்.
ஆய்வகப் பயன்பாடு
TiCl3 ஆனது கரிமத் தொகுப்பு வினைகளில் ஒரு சிறப்பு மிக்க வினைக்காரணியாகவும், ஒடுக்க இணைப்பு வினைகளுக்கு மிகவும் பயனுள்ளதாகவும், பெரும்பாலும் துத்தநாகம் போன்ற ஒடுக்க வினைக்காரணிகளோடு இணைத்துப் பயன்படுத்தப்படுவதாகவும் உள்ளது. இது ஆக்சைம்களை இமீன்களாக ஒடுக்குகிறது. டைட்டானியம் முக்குளோரைடு நைட்ரேட்டை அம்மோனியம் அயனியாகக் குறைத்து அதன் மூலம் நைட்ரேட் மற்றும் அம்மோனியாவின் தொடர்ச்சியான பகுப்பாய்வை அனுமதிக்கிறது. காற்றுக்கு வெளிப்படுத்தப்படும் போது டைட்டானியம் முக்ளோரைடில் மெதுவான சிதைவும் ஏற்படுகிறது, இதன் விளைவாக, குறைத்தல் இணைப்பு வினைகளில் தவறான முடிவுகளை விளைவிக்கின்றன.
மேற்கோள்கள்
பகுப்பு:ஒடுக்கிகள் பகுப்பு:உலோக ஆலைடுகள் பகுப்பு:குளோரைடுகள் பகுப்பு:தைட்டானியம் சேர்மங்கள் பகுப்பு:Articles without KEGG source பகுப்பு:Articles without EBI source
தங்கக் கோணம்
வடிவவியலில் தங்கக் கோணம் (golden angle) என்பது ஒரு வட்டத்தின் முழுச் சுற்றளவை தங்க விகிதத்தில் பிரிக்கும்போது கிடைக்கும் இரு விற்களில் சிறிய வில்லானது அந்த வட்ட மையத்தில் தாங்கும் கோணமாகும். அவ்விரு விற்களும் தங்க விகிதத்தில் அமைவதால் பெரிய வில்லின் நீளத்திற்கும் சிறிய வில்லின் நீளத்திற்குமுள்ள விகிதமானது வட்டத்தின் முழுச் சுற்றளவுக்கும் பெரிய வில்லின் நீளத்திற்குமுள்ள விகிதத்திற்குச் சமமாகும்.
வட்டத்தின் சுற்றளவு c -ஆனது இரு விற்களாக தங்க விகிதத்தில் பிரிக்கப்பட்டுள்ளது என்க. இவற்றில் பெரிய வில்லின் நீளம்a மற்றும் சிறிய வில்லின் நீளம் b எனில்:
சிறிய வில் தாங்கும் கோணமானது தங்கக் கோணம் எனப்படும். இதன் அளவு தோராயமாக 137.51° அல்லது 2.399963 ரேடியன்.
தங்க விகிதத்துடன் (φ) தொடர்புள்ளதால் இக்கோணம் தங்கக் கோணமென அழைக்கப்படுகிறது.
தங்கக் கோணத்தின் மிகச்சரியான மதிப்பு:
அல்லது
வருவித்தல்
தங்க விகிதம்:
தங்கக் கோணம் g -ன் மதிப்பு தோராயமாக:
இயற்கையில் காணப்படும் தங்கக் கோணம்
இலையடுக்கு முறைக் கோட்பாட்டில் தங்கக் கோணம் முக்கியப் பங்கு வகிக்கிறது. குறிப்பாக சூரியகாந்திப் பூவின் ஒவ்வொரு சிறுபூவும் பிரிக்கப்படும் கோணம், தங்கக் கோணமாகும்.
மேற்கோள்கள்
பகுப்பு:கோணங்கள்
தன்முனைப்பு
தன்முனைப்பு (Ego) அல்லது அகம் என்பதை அறிவதற்கும் விளக்குவதற்கும் பண்டைக்காலமுதல் முயற்சிகள் செய்யப்பட்டு வந்திருக்கின்றன. அனுபவத்துக்குக் களனாகவுள்ள தனிப்பட்ட அருவமான பொருள் ஒன்றைக் குறிப்பதற்கு ஆன்மா, அகம், தான் என்னும் சொற்களைத் தத்துவ ஞானிகள் வழங்கிவந்துளர். இந்தியாவில் பண்டைக் காலத்திலிருந்த சாருவாகர்கள் மனமானது நிலம், நீர், நெருப்பு, காற்று ஆகிய நான்கு பூதங்களாலா ஒரு சிறப்பான சேர்க்கைப் பொருள் என்றும், ஆன்மா என்று உடம்புக்குப் புறம்பாக எதுவுமில்லை என்றும் சொன்னார்கள். அதன்பின் கி. மு. ஆறாம் நூற்றாண்டிலிருந்த புத்தர், எதுவும் நிலையற்றது, நித்தியமில்லாதது என்று போதித்தார். மகாயான பௌத்தசமயவகை மனமும் ஆன்மாவும் கருத்துத் தொடரே என்று கூறிற்று. ஆன்மா என்று ஒன்றில்லை என்றும், மனம் என்பது வேறுவேறான நுகர்ச்சிக் கூட்டமே என்றும் ஹியூம் என்னும் பிரிட்டிஷ் தத்துவ ஞானி 1740-ல் எழுதினார். .
தோற்றம்
ஆன்மாவின் தத்துவ விளக்கத்தை விட்டுவிட்டு உளவியல் விளக்கத்தை முதன் முதலாகக் கூறியவர் 1781 லிருந்த கான்ட் என்னும் ஜெர்மன் தத்துவ ஞானியாவார். அவர் புலனுடன் தொடர்புற்ற அகம் (Empirical Ego) என்றும், புலனுடன் தொடர் பில்லா அகம் (Pure Ego) என்றும் வேறுபடுத்திக் கூறினார். அதாவது நான் என்பது வேறு, என்னை என்பது வேறு என்றும், அறிபவனும், அடைபவனுமான அகம் வேறு ; அறியப்படுவதும் அடையப்படுவதுமான அகம் வேறு என்றும் கூறினார்.
வில்லியம் ஜேம்ஸ் 1890-ல் உளவியல் முறையில் ஆளுமை (Personality) விளக்கம் செய்ய வழி கோலினர். புலனுடன் தொடர்புடைய அகம் என்பதில் மனிதனுடையது என்று கூறும் அனைத்தும், அதாவது அவனுடைய உடலும் உள்ளத்தின் சக்திகளுமட்டுமன்றி அவனுடைய உடை உறையுள் போன்றனவுங்கூட அடங்கும் என்று கூறினார். அறிதல் என்பது நடைபெறுகிறது என்று மட்டும் கூறினால் போதும், அறியும் அகம் என்று ஒன்று இருப்பதாகக் கூறவேண்டிய அவசியமில்லை என்பதாகவும் அவர் கூறினார்.
உளவியலாளர்
தற்கால உளவியலார் அகம் என்னும் பொருளைப் பலவாறு ஆராய்கின்றனர். முன்னாலிருந்த சோதனை உளவியலார் புலக்கொள்கையாளருடைய (Empiricist) கருத்தை ஏற்றுக்கொண்டு, அகம் என்னும் பொதுமைக் கருத்தை (Concept) ஏற்றுக்கொள்ளவில்லை. ஆனால் மனக்கோளாறுகள் பற்றிய ஆராய்ச்சி. அந்தப் பொதுமைக் கருத்தை ஏற்றுக்கொள்ளும்படி செய்கிறது. ஒன்று சேர்ந்த நனவு (Co-consciousness) என்பது பற்றியும், பன்மை ஆளுமை (Multiple Personality) என்பது பற்றியும் ஆராய்ந்த மார்ட்டன் பிரின்ஸ், வால்ட்டர் பிராங்க்லின் பிரின்ஸ் ஆகிய இருவரும் அவ்வாறே முடிவு செய்துள்ளனர். கனவுகள் அகத்துடன் முரணும் ஆசைகளைக் கூறுவதாக பிராய்டு (Freud) கண்டார். ஆன்மா என்பது தொடக்கத்தில் கிடையாது என்றும், உடலில் ஏதோ குறிக்கோளில்லாத இழுவிசை (Tension) ஒன்றே இருக்கிறது என்றும் கூறுகிறார். அந்த ஒன்றையே அவர் அது என்றும், இத் என்றும் கூறுகிறார். இந்த இத் சக்தியினின்றே அகம் என்பது உண்டாகின்றது. குழந்தை இப்பொழுது தன்னைப் பற்றிய அறிவும் பிறரைப் பற்றிய அறிவும் பெறுகின்றது. முதல் ஆண்டின் இறுதியில் அச்சூழ்நிலைக்குத் தக்கவாறு நடந்துகொள்கின்றது. அகமானது தாய் தந்தையுடன் ஒன்றுவதன் மூலம் வளர்ச்சி அடைகிறது. ஆனால் பெற்றோர் கட்டுப்பாட்டை ஏற்படுத்துகின்றனர். இதன் காரணமாகவே அகம் இரண்டு விதமாகப் பிரிகின்றது. ஒன்று வாழ்க்கை நிகழ்ச்சிகளை நடத்துகிறது; மற்றொன்று பெற்றோர் கட்டுப்பாட்டை மனத்தில் பதியவைத்து மனச்சான்று என்பதை உண்டாக்கி, இறுதியில் அதீத அகமாக ஆகிவிடுகிறது. இவ்வாறு இத், அகம், அதீத அகம் என மூன்று பிரிவுகள் மனத்தில் காணப்படுகின்றன. இத் என்பது நனவிலி மனமாகும்.
மன ஆராயச்சி
மன வளர்ச்சிபற்றி ஆராய்வதற்காகப் பியாகெ (Piaget) சிசுக்களையும் குழந்தைகளையும் பயன்படுத்தினர். சிசுவுக்குத் தன்னைப்பற்றிக்கூடத் தெரிவதில்லை. அதனிடம் தொடக்கத்தில் இருப்பது அகமும் சூழ்நிலையும் சேர்ந்த ஒரு முழுப் பிண்டமேயாம், அகமானது பின்னர்த் தனியே பிரிந்து வளரத் தொடங்குகிறது. பிரிந்துவிடுவதற்குப் பயன்படும் தலையாய ஏற்பாடுகளுள் ஒன்று குழந்தைக்குப் பெயரிடுதலாகும். அதுபோலவே குடும்பத்திலுள்ள உறவும் குழந்தையின் செயலும் தன்னைத்தானே அறியும்படி உதவுகிறது.
அமெரிக்க அறிஞர் கால்கின்ஸ் (Calkins) என்பவரும் ஜெர்மன் அறிஞர் ஸ்டெர்ன் (Stern) என்பவரும் உளவியல் ஆராய்ச்சிகளை ஆளுமைக் கருத்துடன் நடத்தவேண்டும் என்று வற்புறுத்தினார்கள். அருவமான ஆன்மா என்று ஒன்று உளவியலின் அடி நிலையாக இருப்பதாக ஏற்றுக்கொள்ளாவிடில் உளவியல் விளங்கவே செய்யாது என்று கால்கின்ஸ் கூறினார். உண்மையான தனித்தன்மை (Individuality)யைப் பிரிப்பதோ, இல்லாமல் செய்வதோ தவறு என்று ஸ்டெர்ன் கூறினார். ஆள் (Person) என்பது எங்கும் பரவி நிற்கும் ஓர் ஒருமை (Unity) ஆகும். அது தன்னிறைவுள்ளது (Self-sufficient). அதன் குறிக்கோள் தற்பாதுகாப்பும் தன் வளர்ச்சியுமேயாம். இவ்வாறு கூறுவதெல்லாம் உண்மையை அடையவொட்டாது என்று ஹல் போன்ற அறிஞர்கள் கருதுகிறார்கள்.
இயல்பூக்கங்களும் உள்ளக் கிளர்ச்சிகளும் உள்ளப் போக்கும் சேர்ந்ததே உள்ளம் என்று மக்டூகல் கருதுகிறார். இவைதாம் மனிதனுடைய தொடக்கச் சொத்து ; அவன் வளர வளர, ஆளுமை ஒன்று உண்டாகுமாறு அவன் பற்றுக்களை உண்டாக்குகிறான். தன் மதிப்பு என்னும் பற்றே ஆளுமை முழுவதையும் ஒன்றாக இணைக்கின்றது. அடக்கல் (Repression) போன்றவற்றின் தவறான பயன்களைத் தடுக்கிறது. அகம் என்பது மேலே உந்தும் ஒரு சக்தி என்று காப்கா (Koffka) கூறுகிறார். நம்முடைய நுகர்ச்சிக்களத்தில் அகம் என்பது ஒரே ஒரு தனிப்பட்ட மண்டலம் என்றும், நம்முடைய நடத்தையில் பெரும்பாகம் அகத்துடன் தொடர்பு இல்லாதது என்றும், காட்சி செயல் உள்ளக்கிளர்ச்சி ஆகியவை அகத்துடன் தொடர் பின்றியே நடைபெறக் கூடுமென்றும் அவர் கூறுகிறார்.
மனச் சோதனைகள்
லெவின் என்னும் மற்றொரு உளவியலார் ஆளுமையின் அமைப்பை ஆராய்வதற்காகப் பல சோதனைகள் வகுத்தார். அவரும் காப்கா போலவே அகத்தை ஆளில் ஓர் உபமண்டலமாகவே கருதுகிறார். ஆயினும் அவர் அதை நடு உபமண்டலமாகக் கொள்கிறார். நம்முடைய நடத்தை முழுவதும் அகத் தொடர்புடையதன்று. நாம் செய்யும் செயல்களிலும் நுகரும் நுகர்ச்சிகளிலும் பல, புத்தரும் ஓவியூமும் கூறியதுபோல் அகநுகர்ச்சியுடன் தொடர்புடையன அல்ல. ஆயினும் சில செயல்கள் அகத்தொடர்பு உடையன என்பதாகச் சோதனைச் சான்று காட்டுகிறது. உயர்நோக்கு நிலை (Aspiration Level) பற்றிய சோதனைகளைச் சான்றாகக் கூறலாம். செய்து முடிக்கக் கடினமாகவுள்ள செயல்களைச் செய்யுமாறு சிலரிடம் சொல்லப்பட்டது. சிலர் நிறைவாகவும் சிலர் குறைவாகவும் செய்து முடித்தனர். செய்து முடிக்க முடியும் என்ற எண்ணத்தின் அளவே செய்துமுடித்த அளவும் இருந்தது. தன்மதிப்பையோ பிறர் மதிப்பையோ எண்ணிச் செய்பவர் அவ்விரண்டில் எதையும் எண்ணாது செய்பவரைவிட மூன்று முதல் ஏழு மடங்கு மிகுதியாகச் செய்து முடிக்கக் கூடியவர்களாக இருந்தனர்.
ஆல்போர்ட், ஷெரிப், கான்ட்ரில் ஆகியவர்கள் அகம்தொடர்புடைமை (Ego-involvement) என்னும் பொதுமைக் கருத்தை அண்மையில் சோதனைச்சான்றை அடிநிலையாக வைத்து ஆராய்ந்துளர். அகம்-தொடர்புடைமை என்பது ஆன்மா முழுவதும் கலந்து கொள்ளும் நிலைமையாகும், ஆன்மா நிர்மாணப்போனாகவும், பதவி தேடுபவனாகவும், சமூக ஆளாகவும் வேலை செய்யும். அகம்-தொடர்புடைமையில்லாத பொழுது, ஆள் ஊக்கமற்ற தன்மையில் வேலை செய்கிறான். அகம்-தொடர்புடைமை இருக்கும்போதோ அவன் மிகுந்த ஊக்கத்துடன் வேலை செய்கிறான்.
கிளைன், ஷோன்பெல்டு ஆகிய இருவரும் சிலர்க்கு ஆறு சோதனைகள் தந்தனர். அந்தச் சோதனைகள் சாதாரணமானவை. அறிவை அதிகம் பயன்படுத்த வேண்டிய தேவையில்லாதவை. அவற்றை அவர்கள் செய்து முடித்தபின், தொடங்கும்போது அவர்களிடமிருந்த நம்பிக்கைகளின் அளவையும், செய்தபின்னர் அவர்கள் செய்த வேலையின் அளவையும் குறிப்பிடுமாறு கேட்டுக் கொள்ளப்பட்டனர். அதன்பின் அறிவைப் பயன்படுத்திச் செய்ய வேண்டிய வேறு ஆறு சோதனைகளைத் தந்து, இவற்றைச் செய்து முடிப்பர்.
மேற்கோள்கள்
பகுப்பு:மன மெய்யியல்
மகேஷ் ஜெத்மலானி
மகேஷ் ஜெத்மலானி (Mahesh Jethmalani) இந்தியாவின் மூத்த வழக்கறிஞரும், பாரதிய ஜனதா கட்சி அரசியல்வாதியும், மாநிலங்களவை நியமன உறுப்பினர்|மாநிலங்களவை நியமன உறுப்பினரும் ஆவார். இவர் மறைந்த உச்ச நீதிமன்ற வழக்கறிஞர் ராம் ஜெத்மலானியின் மகன் ஆவார். இவர் பாரதிய ஜனதா கட்சியின் தேசிய செயற்குழு உறுப்பினராக 2012 வரை செயலாற்றியவர்.
வழக்கறிஞர் தொழில்
1980ல் ஆக்சுபோர்டு பல்கலைக்கழகத்தில் சட்டப் படிப்பு முடித்த மகேஷ் ஜெத்மலானி, 12 பிப்ரவரி 1981 முதல் மும்பை உயர் நீதிமன்றத்தில் வழக்கறிஞராக தொழில் தொடங்கினார்.
மகேஷ் ஜெத்மலானி மகாராட்டிரா முன்னாள் முதல்வர் ஏ. ஆர். அந்துலே மீதான ஊழல் வழக்கில் அந்துலே சார்பாக வாதாடினார். மேலும் இந்திரா காந்தி கொலை வழக்கில் குற்றம்சாட்டப்பட்ட இருவர் சார்பாக நீதிமன்றத்தில் வாதாடினார்.
அரசியல்
2009 பொதுத்தேர்தலில் மகேஷ் ஜெத்மலானி மும்பை வடக்கு மக்களவைத் தொகுதியில் பாரதிய ஜனதா கட்சி சார்பில் போட்டியிட்டு வெற்றி வாய்ப்பை இழந்தார். 2021ல் மகேஷ் ஜெத்மலானி மாநிலங்களவை நியமன உறுப்பினராக நியமனம் செய்யப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:மாநிலங்களவை உறுப்பினர்கள் பகுப்பு:இந்திய வழக்கறிஞர்கள் பகுப்பு:1956 பிறப்புகள் பகுப்பு:மும்பையைச் சேர்ந்தவர்கள் பகுப்பு:மாநிலங்களவை நியமன உறுப்பினர்கள்
பூவன்குறிச்சி
பூவன்குறிச்சி (Poovankurichi) என்பது திருநெல்வேலி மாவட்டம், அம்பாசமுத்திரம் வட்டத்தில் உள்ள ஒரு பண்டைய குக்கிராமம் ஆகும். பூவன் என்பதன் பொருள் காற்று, குறிச்சி என்பதன்  பொருள் மலை மற்றும் மலை அருகே அமைந்துள்ள இடங்கள். பொதிகை மலையைப் புகைப்படம் எடுத்து ஒரு சிறந்த இடம். பூவன்குறிச்சி, கருணை ஆற்றுக் (கடநா நதி ) கரையில் அமைந்துள்ளது. கருணை ஆறு ஆண்டு முழுவதும் பாயும் ஒரு வற்றாத ஜீவ நதி. பூவன்குறிச்சியை ஒரு கால்வாய், மூன்று ஏரிகள், மலைகள் மற்றும் குன்றுகள் சூழ்கின்றன. thumb|பூவன்குறிச்சி
புவியியல் தகவல்
thumb|பூவன்குறிச்சியில் உள்ள வர்ணம் பூசப்பட்ட சிலை இவ்வூரின் அமைவிடம் 8°45'35"N 77°22'56"E ஆகும். கடல் மட்டத்தில் இருந்து இவ்வூர் சராசரியாக 90 மீட்டர் (293 அடி) உயரத்தில் இருக்கின்றது. கிராமத்தை காகயன் நல்லூர், கோவன் குளம், ஆம்பூர், மற்றும் தாட்டன் பட்டி போன்ற பல கிராமங்கள் மற்றும் குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.
போக்குவரத்து தகவல்
பூவன்குறிச்சிக்கு அருகில் உள்ள ரயில் நிலையம் ஆம்பூர். இவ்வூரின் முக்கிய போக்குவரத்துகள் ரயில் மற்றும் பேருந்து.
தொழில்
பண்டைய காலத்தில் இக்கிராமத்தின் முக்கிய தொழில் நெசவு மற்றும் விவசாயம் ஆகும். ஆனால் இப்போது விவசாயம் மட்டுமே முக்கிய தொழிலாக உள்ளது.
வரலாறு
பூவன்குறிச்சி இரண்டு ஆயிரம் ஆண்டுகளுக்கு முன்பு தோன்றியது. பூவன்குறிச்சி தோன்றிய காலத்தில் இருந்து  ஒரே பெயரைக் கொண்ட ஒரு சிற்றூர் என்பது ஒரு சிறப்பு ஆகும். 1950ல் முதுமக்கள் தாழி கண்டு எடுக்கப்பட்டது.
பூவன்குறிச்சி அருகில் உள்ள சுற்றுலாத் தளங்கள்
பூவன்குறிச்சி பல சுற்றுலாத் தளங்களின் இடையே அமைந்துள்ளது.
மேற்கோள்கள்
பகுப்பு:திருநெல்வேலி மாவட்டத்திலுள்ள கிராமங்கள்
4
கிபி ஆண்டு 4 (IV) என்பது ஜூலியன் நாட்காட்டியில் புதன்கிழமையில் ஆரம்பமான சாதாரண ஆண்டு அல்லது செவ்வாய்க்கிழமையில் தொடங்கிய ஒரு நெட்டாண்டு ஆகும் (பார்க்க: நெட்டாண்டு வழு). அக்காலத்தில் இவ்வாண்டு "கேட்டசு மற்றும் சட்டர்னியசு ஆகியோரின் ஆட்சி ஆண்டு" (Year of the Consulship of Lamia and Servilius) எனவும், "ஆண்டு 757" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 4 என அழைக்கும் முறை நடைமுறைக்கு வந்தது. கிறித்தவ பொது ஆண்டு முறையில் இது நான்காவது ஆண்டாகும். இதற்கு முந்தைய ஆண்டு கிபி 3 ஆகும்.
மத்திய கிழக்கு
பார்த்தியா நிலப்பகுதியின் (இன்றைய ஈரானில்) அரசன் பிராத்தசிசு மற்றும் அரசி மூசா ஆகியோர் பதவியில் இருந்து அகற்றப்பட்டு படுகொலை செய்யப்பட்டனர்.
மேற்கோள்கள்
* பகுப்பு:0கள்
0er
கோமரங்கடவலை கல்வெட்டு
கோமரங்கடவல கல்வெட்டு, இலங்கை நாட்டின் கிழக்கு மாகாணத்தில் உள்ள திருகோணமலை மாவட்டத்தின் தலைமையிடமான திருக்கோணமலைக்கு 50 கிலோ மீட்டர் தொலைவில் அமைந்த கோமரங்கடவல பிரதேசத்தில் சனவரி, 2021-இல் கண்டுபிடிக்கப்பட்ட சோழர் காலத்திய சமசுகிருதம் கலந்த தமிழ் கல்வெட்டாகும். இதன் காலம் கிபி 13-ஆம் நூற்றாண்டிற்கு முற்பட்டதாகும்.
கோமரங்கடவல பாறைக் கல்வெட்டுக் குறிப்புகளின் படி, இங்கு சிவலிங்கக் கோயில் இருந்ததை குறித்துள்ளது. தற்போது இச்சிவலிங்கம் கோயில் சிதைந்துள்ளது. ஆனால் ஆவுடையுடன் (இலிங்கத்தின் அடிப்பாகம்) கூடிய இலிங்கம் மட்டுமே உள்ளது. மேலும் சில சமசுகிருதச் சொற்களுடன், 22 வரிகளில் தமிழ் மொழியில் கோமரங்கடவல பாறைக் கல்வெட்டு கொண்டுள்ளது. இக்கல்வெட்டில் கிபி 1215-இல் பொலநறுவை இராச்சியத்தை வெற்றி கொண்டு ஆட்சி செய்த கலிங்க மாகன் எனக்குறிப்பிட்டுள்ளது. பொலநறுவை இராச்சியத்தில் நிசங்க மல்லன் ஆட்சியைத் தொடர்ந்து பல குழப்பங்களும், அயல்நாட்டுப் படையெடுப்புக்களும் ஏற்பட்டதைப் பாளி மற்றும் சிங்கள இலக்கியங்கள் குறிப்பிடுகிறது. இக்கல்வெட்டில் சில எழுத்துக்கள் மறைந்தும்/இல்லாதும் 22 வரிகள் கொண்டுள்ளது. அவைகள்: "# … … க்ஷகே ஸ்ரீவிம்[ங்கோ3]நௌ ம்ருகே3விம்ச0தி ப4.
மேற்கோள்கள்
பகுப்பு:இலங்கைத் தமிழ்க் கல்வெட்டுகள் பகுப்பு:திருகோணமலை மாவட்டம்
வானூர்தி நிலையம்
விமான நிலையம் அல்லது வானூர்தி நிலையம் அல்லது பறப்பகம் என்பது பறனைகள் (விமானங்கள்) அல்லது உலங்கூர்திகள் வானேறவோ தரையிறங்கவோ அமைக்கப்பட்ட இடம் ஆகும். வானூர்திகள் வானூர்தி நிலையங்களில் பராமரிக்கப்படலாம். வானூர்திகள் வானூர்தி நிலையங்களில் வானூர்திகள் ஏறவும் இறங்குவதற்குமான ஓடுபாதை, அல்லது உலங்கூர்தித்தளம் (helipad), முனையங்கள், பராமரிப்புக் கூடாரங்கள் (hangars), வான்வழிகாட்டகக் கோபுரங்கள் (Air Traffic Control Towers) போன்றவை அமைகின்றன.
பெரிய வானூர்தி நிலையங்களில் உணவகங்கள், ஓய்விடங்கள், ஏற்றிடங்கள் (airport ramp/apron), அவசர சேவைகள் ஆகியவையும் அமையும். ராணுவப் பயனிற்கு மட்டும் அமைக்கப்படும் வானிலையங்கள் வான்தளம் (airforce base/air-base) எனப்படுகின்றன.
விமான நிலையக் கட்டமைப்பு
வானூர்தி நிலையங்கள் வான்பக்கப் பகுதி மற்றும் தரைப்பக்கப் பகுதி என்கிற இரு பக்கங்களாக பிரிக்கப்படுகின்றன. வான்பக்கப் பகுதிகளில் வானூர்திகளை அணுகும் பகுதிகள், ஓடுபாதைகள், நடையோடுபாதைகள் (taxiways), ஏற்றிடங்கள் போன்றவை அமைகின்றன. தரைப்பக்கப் பகுதிகளில் சீருந்து நிறுத்தங்கள், பொதுப் போக்குவரத்து, நகர அணுகு சாலைகள் போன்றவை சேரும். தரைப்பக்கத்திலுருந்து வான்பக்க அணுகல் தீவிரமாக கட்டுப்படுத்தப்படுகிறது. பயணிகள் வான்பக்கத்தை முனையங்கள் மூலம் பாதுகாப்புச் சோதனைகளைக் கடந்துதான் அணுகலாம்.
ஒரு வானிலையத்தின் நடமாட்டம் மற்றும் நிதிநிலையைப் பொறுத்து, அவ்வானிலையத்தில் வான்வழிகாட்டகம் உள்ளதா இல்லையா என உறுதிப்படுத்தும். வழக்கமாக அனைத்து பன்னாட்டு வானிலையங்களில் வான்வழிகாட்டகங்கள் அமைகின்றன. பன்னாட்டு வானிலையங்கள் சுங்கம் மற்றும் குடிநுழைவு வசதிகளும் கொண்டுள்ளன.
ஆய்வுகள்
விமான நிலையத்தின் அருகில் வசிப்பவர்கள், அல்லது விமான ஒலி அதிகமாக இருக்கும் பகுதியில் வசிப்பவர்களுக்கு இதய நோய் அல்லது ஸ்ட்ரோக் எனப்படும் மூளைக்கு ரத்தம் எடுத்துச் செல்லும் குழாய்களில் அடைப்பு ஏற்பட்டு மூளை செயலிழக்கும் வாய்ப்பு அதிகம் காணப்படுவதாக பிரிட்டனில் நடத்தப்பட்ட மருத்துவ ஆய்வொன்று தெரிவிக்கிறது. இந்த ஆய்வை மேற்கு இலண்டனில் உள்ள ஹீத்ரோ விமான நிலையத்தில் வசிக்கும் 35 இலட்சம் மக்களிடம் நடத்தப்பட்டுள்ளது. இதற்கு விமான ஒலி மனிதர்களின் இரத்த அழுத்தத்தை அதிகப்படுத்துவதே காரணம் என்கின்றனர் ஆய்வாளர்கள்.
மேற்கோள்கள்
பகுப்பு:வானூர்தி நிலையம்
தொழில்துறை கதிரியல்
தொழில்துறை கதிரியல் (Industrial radiology) என்பது எக்சு மற்றும் காமா கதிர்களின் பண்புகளைப் பயன்படுத்தி தொழில்துறையில் உற்பத்திப் பொருட்களின் உள்ளே காணப்படும் பழுதுகளை எந்தவித சேதமுமில்லாமல் (Non destructive testing) கண்டறியும் முறையும் முடிந்த நிலையில் பெறும் பொருட்கள் ஒரே கனமுடன் உள்ளதா என காணவும் கன அளவுகளைக் கட்டுப்படுத்தவும் பயன்படும் கதிரியல் துறையாகும். இத்துறையிலும் கதிரியல் காப்பு நடவடிக்கைகள் எடுக்கப்பட வேண்டும்
மான்டார்ட் உள்நீள்வட்டம்
வடிவவியலில் ஒரு முக்கோணத்தின் மான்டார்ட் உள்நீள்வட்டம் (Mandart inellipse) என்பது, முக்கோணத்தின் வெளிவட்டங்கள் முக்கோணத்தின் பக்கங்களைத் தொடும் புள்ளிகளில் அப்பக்கங்களைத் தொட்டவாறு முக்கோணத்திற்குள் வரையப்படும் நீள்வட்டம் ஆகும் (இத் தொடுபுள்ளிகள் வெளித்தொடு முக்கோணத்தின் உச்சிகளாகவும், பிளப்பிகளின் முனைகளாகவும் அமைகின்றன). 19 ஆம் நூற்றாண்டின் இறுதியில் இந்த நீள்வட்டம் குறித்த இரு கட்டுரைகளை வெளியிட்ட கணிதவியலாளர் ஹெச். மான்டார்ட் என்பவரின் பெயரால் இது "மான்டார்ட் நீள்வட்டம்" என அழைக்கப்படுகிறது.
மான்டார்ட் உள்நீள்வட்டத்தைத் தரும் பண்பளவைகள்: இங்கு a, b,  c மூன்றும் மூல முக்கோணத்தின் பக்கநீளங்கள்.
வெளியிணைப்புகள்
பகுப்பு:முக்கோண வடிவவியல்
சூன் 24
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
உறரிஉறரன் கூடல் வரதராஜப் பெருமாள் கோயில்
உறரிஉறரன் கூடல் வரதராஜப் பெருமாள் கோயில் தமிழ்நாட்டில் நாகபட்டினம் மாவட்டம், உறரிஉறரன் கூடல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரதராஜப்பெருமாள், ஸ்ரீதேவி, பூதேவி சன்னதிகளும், கருடன், சக்கரத்தாழ்வார், ஆஞ்சநேயர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. ஐப்பசி மாதம் தீபாவளி முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது. மார்கழி மாதம் தனுர் மாத பூஜை தேரோட்டம் நடைபெறுகிறது. சித்திரை மாதம் ஸ்ரீராம நவமி திருவிழாவாக நடைபெறுகிறது. வைகானசம் ஆகம முறைப்படி
மேற்கோள்கள்
பகுப்பு:நாகபட்டினம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சித்தாமூர் ஊராட்சி ஒன்றியம்
சித்தாமூர் ஊராட்சி ஒன்றியம், தமிழ்நாட்டின் செங்கல்பட்டு மாவட்டத்தில் உள்ள 8 ஊராட்சி ஒன்றியங்களில் ஒன்றாகும். சித்தாமூர் ஊராட்சி ஒன்றியம் நாற்பத்தி மூன்று ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் சித்தாமூரில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சித்தாமூர் ஊராட்சி ஒன்றியத்தின் மொத்த மக்கள் தொகை 92,926 ஆகும். அதில் பட்டியல் சமூக மக்களின் தொகை 47,232 ஆக உள்ளது. பட்டியல் பழங்குடி மக்களின் தொகை 1,123 ஆக உள்ளது.
ஊராட்சி மன்றங்கள்
சித்தாமூர் ஊராட்சி ஒன்றியத்தில் உள்ள கிராம ஊராட்சி மன்றங்களின் விவரம்;
மேற்கோள்கள்
*
இங்சுகேப்பு
இங்சுகேப்பு (Inkscape) என்பது ஒரு இலவச மற்றும் திற மூல மென்பொருள் ஆகும், இது திசையன் படங்களை உருவாக்க பயன்படுகிறது, இது விரித்திசையன் வரைகலை அதாவது (Scalable vector graphics) கோப்பினை முதன்மையாக பயன்படுத்துகிறது. பிற கோப்பு வகைகளை ஏற்றுதல் மற்றும் இறக்குதல் இந்த மின் பொருள் செய்ய முடியும். இந்த மென்பொருள் லினக்சு, விண்டோசு மற்றும் மாக் இயங்குதலங்களில் பதிவிறக்கம் செய்து பயன்படுத்தலாம்.
இங்சுகேப்பினால் பல திசையன் வடிவங்களை வரைய முடியும். (எ.கா. செவ்வகங்கள், நீள்வட்டங்கள், பலகோணங்கள், வளைவுகள், சுருள்கள், நட்சத்திரங்கள் மற்றும் 3D பெட்டிகள்) மற்றும் மென்பொருளில் உள்ள எழுத்து கருவி மூலம் எழுதலாம். இதுபோன்று இன்ஸ்கேபில் பல கருவிகள் உள்ளன.
வரலாறு
2003இல் சோடிபோடி மின் பொருளின் அடிப்படையிலே இன்ஸ்கிப் உருவாக்கப்பட்டது. சோடிபொடி மின்பொருள் என்பது ஒரு திற மூல மென்பொருளாகும், 1999 இல் உருவாக்கப்பட்டது இது ராஃப் லெவியன் கில் (குநோம் வரைகலை மின்பொருள்). குநோம் பயனர் இடைமுகம் (GNOME human interface) வடிவத்தை பயன்படுத்துதல் இன்ஸ்கிப் திட்டத்தின் முதன்மை குறிக்கோள்.
மேற்கோள்
பகுப்பு:கட்டற்ற மற்றும் திறமூல வரைகலை மென்பொருட்கள் பகுப்பு:பல்லியக்குதள கட்டற்ற மென்பொருட்கள்
புரோட்டோபிளாசம்
புரோட்டோபிளாசம் (Protoplasm) என்பது உயிரணுவின் உள் பொதிந்துள்ள உயிரணு மென்சவ்வினால்சூழப்பட்டுள்ள ஒரு வாழும் பகுதியாகும். இது ஒற்றைச்சர்க்கரைடுகள், அமினோ அமிலங்கள் போன்ற பல சிறு மூலக்கூறுகள் அல்லது அயனிகள் மற்றும் புரதங்கள் பாலிசாக்கரைடுகள், கொழுமியங்கள் போன்ற பெருமூலக்கூறுகள் ஆகியவற்றின் கலவை ஆகும்.
சில அகராதிகளில், இது உயிரணுக்கணிகம் என்பதற்கான பொதுவான மாற்றாகக் கூறப்பட்டுள்ளது. (உதாரணம், மோல், 1846), ஆனால், வேறு சிலவற்றில் இது உட்கரு ஊன்மத்தையும் உள்ளடக்கியதாக உள்ளது. (எ.கா., இசுடிராசுபர்கர், 1882). சார்ப்பு (1921) என்பவரது கூற்றுப்படி, "பழைய பயன்பாட்டின்படி, புரோட்டோபிளாஸ்டின் கூடுதல்-உயிரணுப்பகுதி (உயிரணுச் சுவரைத் தவிர முழு உயிரணுவுமே) "புரோட்டோபிளாசம்" என்று அழைக்கப்பட்டது, ஆனால் உயிரணுக்கருவும் அதன் பரந்த பொருளில் புரோட்டோபிளாசம் அல்லது உயிருள்ள பொருளால் ஆனது. தற்போதைய நிலையில் பெறப்பட்ட கருத்தொற்றுமையின் அடிப்படையில் இசுடாசுபர்கரின் பதமான உயிரணுக்கணிகம் புரோட்டாபிளாசத்திற்கு அருஞ்சொற்பொருளாகத் தோன்றும் உட்கரு ஊன்மம் போன்றவற்றில் எதைப்பயன்படுத்துவது என்ற குழப்பத்தைத் தவிர்ப்பதே முக்கியமானதாக உள்ளது." இசுடிராசுபர்கரின் சைட்டோபிளாசம் குறித்த வரையறையானது கணிகங்கள் என்ற பதத்தை விட்டுக்கொடுத்துள்ளது.
உட்கருவினைப் போலவே, புன்வெற்றிடம் என்பதை புரோட்டோபிளாசத்திற்குள் உள்ளடக்குவதா இல்லையா என்பது சர்ச்சைக்குரியதாகவே உள்ளது.
மேற்கோள்கள்
பகுப்பு:உயிரணுவியல் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
நியூட்டனின் நிறத்தட்டு
thumbnail|நியூட்டன் தட்டு கதிரவனின் ஒளியானது ஒரு முப்பட்டகத்தின் வழியாகச் செல்லும்போது அவ்வொளியானது ஊதாவிலிருந்து சிவப்பு ஈறாக ஏழு வண்ணங்களாகப் பிரிகின்றது. ஒரு திரையில் இதனைப் பெறமுடியும். இவ்வண்ணங்களின் அடுக்கே நிறமாலை (Spectrum) எனப்படுகிறது. வெண்மையான சூரியனின் கதிர்கள் இந்த ஏழு வண்ணங்களின் சேர்க்கையே எனத் தெரிகிறது. ஒரு வட்டமானத் தட்டில் இவ்வண்ணங்களின் செறிவிற்கு தகுந்தவாறு வண்ணங்களை எழுதி, அத்தட்டினை வேகமாகச் சுழற்ற, தட்டு வெண்மையாகத் தோன்றக் காணலாம். இந்தத் தட்டே நியூட்டனின் நிறத்தட்டு எனப்படுகின்றது. ஏழு நிறங்களின் சேர்க்கையே வெண்ணொளி எனக் காட்ட இச்சோதனை உதவுகின்றது. இதை ஐசக் நியூட்டன் உருவாக்கினார்.
சான்றுகள்
பகுப்பு:நிறமாலையியல்
பிஷப் ஹீபர் கல்லூரி, திருச்சிராப்பள்ளி
பிஷப் ஹீபர் கல்லூரி (Bishop Heber College), தமிழ்நாட்டில் திருச்சி நகரில் அமைந்துள்ள ஒரு கலை மற்றும் அறிவியல் கல்லூரி. இது தஞ்சாவூர்-திருச்சி கிறிஸ்தவ திருமண்டல சபையால் உருவாக்கப்பட்டது. தென்னிந்திய கத்தோலிக்க திருச்சபை உறுப்பினர்களுக்கான கல்லூரியாக ஆரம்பிக்கப்பட்டாலும் தற்போது அனைத்து மதத்தைச் சார்ந்த மாணவர்களுக்கும் கல்வி அளித்துவரும் கல்லூரியாக உள்ளது.
இன்று பிஷப் ஹீபர் கல்லூரி பல இளநிலை,முதுநிலை மற்றும் முனைவர் பட்டப்படிப்புகளையும் அளித்து வருகிறது.
கல்லூரி மேலாண்மை
இந்தக் கல்லூரி திருச்சி தஞ்சை திருமண்டலத்திலத்தின் கட்டுப்பாட்டின் கீழ் அருட்திருபேராயர் சந்திரசேகரன் அவர்கள் நிர்வாகத்தில் இயங்கி வருகிறது.
கல்லூரியில் நடத்தப்படும் வகுப்புக்கள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎ பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும் பகுப்பு:பாரதிதாசன் பல்கலைக்கழக இணைவுக்கல்லூரிகள்